CELEX: 32017D0037
Language: bg
Date: 2016-10-28 00:00:00
Title: Решение (ЕС) 2017/37 на Съвета от 28 октомври 2016 година за подписване, от името на Европейския съюз, на Всеобхватното икономическо и търговско споразумение (ВИТС) между Канада, от една страна, и Европейския съюз и неговите държави членки, от друга страна

14.1.2017   
            
            
               BG
            
            
               Официален вестник на Европейския съюз
            
            
               L 11/1
            
         РЕШЕНИЕ (ЕС) 2017/37 НА СЪВЕТА
   от 28 октомври 2016 година
   за подписване, от името на Европейския съюз, на Всеобхватното икономическо и търговско споразумение (ВИТС) между Канада, от една страна, и Европейския съюз и неговите държави членки, от друга страна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, параграф 2, член 91, член 100, параграф 2, член 153, параграф 2, член 192, параграф 1 и член 207, параграф 4, първа алинея във връзка с член 218, параграф 5 от него,
   като взе предвид предложението на Европейската комисия,
   като има предвид, че:
   
               (1)
            
            
               На 24 април 2009 г. Съветът упълномощи Комисията да започне преговори по Всеобхватно икономическо и търговско споразумение с Канада.
            
         
               (2)
            
            
               Тези преговори приключиха и Всеобхватното икономическо и търговско споразумение (ВИТС) между Канада, от една страна, и Европейския съюз и неговите държави членки, от друга страна („споразумението“), следва да бъде подписано от името на Съюза, при условие че необходимите за сключването му процедури бъдат изпълнени на по-късна дата.
            
         
               (3)
            
            
               В съответствие с член 30.6, параграф 1 от споразумението с него не се предоставят права или задължения, на които може да бъде направено пряко позоваване в съдилищата на Съюза или на държава членка,
            
         ПРИЕ НАСТОЯЩОТО РЕШЕНИЕ:
   Член 1
   Разрешава се подписването на Всеобхватното икономическо и търговско споразумение (ВИТС) между Канада, от една страна, и Европейския съюз и неговите държави членки, от друга страна, при условие на сключването на посоченото споразумение.
   Текстът на споразумението, заедно със Съвместния тълкувателен инструмент и свързаните изявления и декларации, е приложен към настоящото решение.
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) споразумението от името на Съюза.
   Член 3
   Настоящото решение влиза в сила в деня на приемането му.
   
      Съставено в Брюксел на 28 октомври 2016 година.
      
         
            За Съвета
         
         
            Председател
         
         M. LAJČÁK